
ĈE la kovrilo 

Kun la rajtigo de la sendintoj (Giuseppe kaj Ursula Grat- 
tapaglia), mi plezure plusendas informojn kaj fotojn pri 
“Bona Espero” (Brazilo). 

Antonio De Salvo 

Ĉi-jare ni ne partoprenis esperantistajn eventojn en 
Eŭropo, ĉar ni estis tre okupitaj por plani kaj festi la 
60jaran Jubileon de Bona Espero. Nia tutsemajna fes- 
to finiĝis lastan sabaton je ĉeesto de eksaj gelernantoj, 
eksaj volontuloj kaj eksaj bonfarantoj de Bona Espero. 
La urbestro de Alto Paraiso kaj la ubaj konsilistoj cele- 
bris nian Jubileon kaj konsideris Bonan Esperon kiel la 
unuan edukan institucion de la regiono, pioniron de la 
nuntempa evoluo de Alto Paraiso kiel centro de kultura 
ekologia turismo. 

Ni aldonas kelkajn fotojn de la festado. 

Ĉefa atrakcio de la 8 tagoj estis la muzeo, kiun eksler- 
nantino kreis antaŭ tri jaroj en nia pionira granda domo. 
Ŝi estas pedagogino, kaj kiel postgradigaj studoj ŝi pre- 
zentis la temon de “ kampara edukado kun esperanto” 
al ŝia universitato kun granda sukceso, ĉar ĝenerale oni 
nur sendas skribaĵojn, dum ŝi montris tutan muzeon de 
centoj da fotoj kaj objektoj kaj grandaj afiŝoj. 

Alia interesa fakto estas, ke nia ekslernanto Santana Go- 
mes, deputito de nia ŝtato Goias, estas preparanta ŝtatan 
diplomon kun rekono de 60jara eduka agado en fora 
kampara regiono, kiel Alto Paraiso. 

Krome tie ni gardas plurajn medalojn kaj rekonojn. 

Fartu bone, kiel ni, brakume, 
Ursula kaj Giuseppe 


Datolimo 

Materialo por la venonta numero estas bonvena 
ĝis la komenco de septembro 2017. Sendu ĝin 
kiel eble plej frue, tiam vi ege helpas nin. 

De via redaktoro 

Dum mi iom feriis tradukante, aŭ dum mi tradukis 
feriante, venis subite retmesaĝo de la presisto iom 
senespera: mi ne citas rekte, nur iom redonas “estas 
kelkaj paĝoj kiuj ŝajne identas - ĉu presi plu aŭ hal- 
tigi la maŝinojn?” 

Rekontrolado plej funda pri la paĝoj pri tiu PERIO- 
DIEKE GIFT IN GELD fine rezultigis en plua pres- 
ado de la revuo, kiu do aperis iom malfrue. Sed fakte 
ja nur iom. Vi eble apenaŭ rimarkis tion. 

Mi esperas, ke pluraj el inter vi trovis / trovas / trovos 
la eblon subteni malavare la Amsterdaman Katedron. 
En la nuna numero vi espereble trovos ion por ĉies 
gusto. Mi ne povis rezisti la eblon iom reklami pri 
mia lasta eldonaĵo ĉe VoKo : 420 paĝa LEGU PO- 
ETE; Krestomatio tradukaĵa el pluraj jardekoj, Vo- 
Ko-serio n-ro 31, € 24,-. 

Gerrit Berveling 


Kiu elektu min? 

Nun elektu mi! 

Kiun elektu mi? 

Tuj elektu mi! 

Kion elektu mi? 

Ja elektu mi! 

Kiam elektu mi? 

Mem elektu mi! 

Kiel elektu mi? 

Jes elektu mi! 

Frans Cobben 


RECENZO 



Jŭlia Sigmond 


FRONTO 
auDO R S O 


En 2017 aperis ĉe DEC en Durdevac, Kroatio, Fronto aŭ 
dorso de Julia Sigmond. (ISBN 978-953-58418-7-6) 

La pli ol 120 paĝoj enhavas rakontetojn, filozofietojn, reme- 
morojn. 

Cio en bona stilo, kiel ni povas ekspekti de la aŭtorino, kiu 
delonge aktivas pri Esperanto, ofte instruis ĝin - nun eĉ 
pere de skajpo — kaj multon verkis. 

La titolo aludas la lastan rakonton, Monero ĵetita. Temas pri 
junaj geedzoj kiuj estis invititaj al Aŭstralio kaj ne povas 
decidi: ĉu forlasi Eŭropon, ĉu ekloĝi tiel fore de la paren- 
caro., speciale de la vidvinaj patrinoj. 

Finfine ili decidisĵeti moneron: fronto aŭ dorso? Tiel la 
hazardo decidis por ili. 


Anneke Schouten-Buijs 

EL MIA LETERKESTETO 


1] Gustigoj de du retadresoj koncerne la artikoleton pri KELI/IKUE pasintnumere. 

Els van Dijk - devas esti e.a.vandiik(5)hetnet.nl 
Gerda Dercks - devas esti gcamdercks(5)gmail.com 

Amike salutas, Els 

2] Internacia Esperanto-lnstituto (IEI) eldonis novan kurson, kiun faris Mateo Firmino el Brazilo. 

Gi estas en formo de laborkajero kaj estas tute en Esperanto laŭ rekta metodo, kun amuzaj bildoj kaj ekzercoj. 
Gi tre taŭgas por lerni kaj ekzerci Esperanton en malgrandaj kursogrupoj aŭ en Esperantokluboj sub gvido de 
sperta Esperantisto. 

Por aldonaj informo: vidu: www.iei.nl 

Kun amika saluto, Piet (Petro) Buijnsters, estrarano de IEI 

3] Mi sendu mian sinceran dankon al Emiel van Damme por la bela trafa poemo de TATDANA AU- 
DERSKADA de Odeso en la Fenikso de Dulio-aŭgusto 2017, mi ankaŭ kore ŝatas la utilajn biogra- 
fietojn de Simon Doris IDsselstein kaj Richeld Willem Frans Kijftenbelt. 

Mi deziras aL vi koran sukcesonj Frans Cobbenj 

4] Mi ricevis la NUMERON DE Fenikso pri juli-aŭgusto. Mi gratulas vin pro la en- 
havo kaj la aspekto. 

Kun interesio mi legis la leteron de Bert de Wit. 

Mi demandas al mi, ĉu la redaktoro de De Volkskrant vidos la tekston de Bert de 
Wit kaj kiel ŝi reagos pri tio. 

Hieraŭ mi plenigis krucvortenigmon el la gazeto, kaj tie mi devis meti la vorton 
"Esperanto". La enigmo estis nederlandlingve: "kunsttaal". Ĉu ni povas akcepti 
kaj aprobi tion? 

Eble "Internationale aŭ Universele taal" estas pli bona. 

Ĉu la esperantistoj konsentas pri tio? 


Kun samideanaj salutoj, S.P. Smits 

5] In Fenikso van nr.4 juli/augustus 2017 staat op blz.4 onder de titel 'Leerstoel in Amsterdam aan de Universiteit van 
Amsterdam' als aanvangszin: 

„ De internationale taal Esperanto vvordtsinds 1948 gedoceerd aan de Universiteit van Amsterdam (UvA)". Vervolgens wor- 
den mededelingen gedaan over de bijzondere leerstoel Interlinguistiek en Esperanto. Verderop heet het: „ De UvA zet met 
deze bijzondere leerstoel meer dan een halve eeuw traditie voort van onderwijs in en over het Esperanto, een traditie waar- 
aan tot de creatie van de leerstoel de namen van o.a Pragano, Middelkoop en Moerbeek onlosmakelijk verbonden zijn". 

Met alle respect voor deze docenten, het is een verkeerde voorstelling van zaken, waar ik al eerder op heb gewezen. De 
lessen van deze docenten werden gegeven in lokalen van de universiteit. Maar dit onderricht in Esperanto had niets te 
maken met het onderwijsprogramma van de universiteit zelf. Pas met de totstandkoming van de bijzondere leerstoel is 
dit onderwijs wel deel gaan uitmaken van het universitaire programma. Studenten kunnen nu examen doen in het vak 
'Interlinguistiek en Esperanto' en doen dit ook elk jaar. Studiepunten hiervoor behaald maken deel uit van het examen- 
pakket. 

Hans Erasmus, medeoprichter van de bijzondere leerstoel Interlinguistiek 
en Esperanto en tot voor kort curator van deze leerstoel 


6] Karaj, 

Mi vojaĝas al Kostariko pro doktora somerlernejo nun, kie mi parolos interalie pri Esperanto, do mia respondo estos 
rapide skribita, ĉar baldaŭ mi reflugos (mi estas en Atlanta, Usono). 

Estas grave substreki, ke ekzistas du grandaj periodoj pri Esperanto ĉe la UvA: la dua periodo, kie enkondukiĝis Inter- 
lingvistiko, komenciĉas per Marc van Oostendorp, daŭrigas per Wim Jansen kaj nun mi, almenaŭ ĝis Februaro 2019, kiam 
UEA devas decidi se renovigi la kontrakton aŭ ne. La destino de la katedro estas nebula, pro la financaj problemoj de 
UEA kaj Eo NL. El UEA mi havas neniun certigon pri la trovo de la financaj rimedoj. 


Amike, 

Federico [Gobboj [noto de la redaktoro: la NIGRIGO estas miaj 

7 ] Sube troviĝas raporto de Esperanto-agado en Ruando. Du aferoj frapas min. 

Unue malofte mi legas preskaŭ seneraran Esperantaĵon el Afriko. (Ankau malofte el aliaj kontinen- 
tojl). Ĝuste pro tio siatempe stariĝis Stichting Hans (honore kaj memore al Hans ten Hagen) kies 
celo estis eduki Esperantistojn en Afriko ĝis la grado, ke ili kapablas mem instrui Esperanton. Tro 
ofte homo opinias, kiam li/ŝi mem finis unuajn 20 lecionojn, ke ŝli scipovas instrui. La prestiĝo „esti 
instruisto" venkis la moralan devon unue mem regi la lingvon. 

Due: la raporto estas klara, mallonga, sed entenas ĉiujn elementojn, kiuj necesas por klarigi al eks- 
terstaranto, kiel oni laboras, kiujn malfacilaĵojn oni frontas. La tuto donas impreson de bona orga- 
nizado. 

Mi esperas - se vi publikigos la raporton - ke iuj legantoj pretas sendi el sia biblioteko librojn (bo- 
naspektajn kaj ne tro malmodajn) al Ruando. 

Se leganto bezonas pliajn informojn oni turnu sin al mi: Ans Bakker-ten Hagen < ieannette020(a) 
gmail.com > 


Mi dankas pro via atento kaj deziras al vi agrablajn lastsomerajn semajnojn! 

Ans, A.J.Bakker-ten Hagen 

< jeannette020(5)gmail.com > 

8 ] Jen artikoleto en loka kvartalretejo de Hago. Eble imitinda fare de aliaj grupoj? 

Kun amika saluto, Bert de Wit 

Van: Josephina de Viilder 

Verzonden: vvoensdag 2 augustus 2017 18:08 

Aan: bert de vvit 

Ondervverp: Het gezicht achter de voordeur van het Internationaal Esperanto Instituut / Archipel & Willemspark 

Met vriendelijke groeten, Josephine de Zvijlder 

http://www.archipelwillemspark.nl/?p=19470 



AKADEMIO DE ESPERANTO 


Estas granda plezuro saluti en la nomo de la Akademio de 
Esperanto la Universalan Kongreson. La tasko de la Aka- 
demio estas atesti pri la stabileco de la normoj de la ling- 
vo. Enirante la Akademion, niĵuras resti fidelaj al la Fun- 
damento. Tiu fideleco konsistigas nepran antaŭkondiĉon 
de niaj laboroj, ne la enhavon de tio, kion ni faras. Por 
klarigi la rolon de Akademio, necesas diri pli. 

Unu bildo esprimas pli ol mil vortoj. Pensu pri arbo. Giaj 
radikoj nomiĝas la Fundamento. La Akademio mem es- 
tas ĝia trunko. De la plej fortikaj branĉoj pendas sukaj 
fruktoj, ekzemple granda pomo, nomata PoMEGo, la 
Plena Manlibro de Esperanta Gramatiko verkita de 


Bertilo Wennergren. Ĉu la Akademio respondecas pri 
PMEG? Ĉu pri PIV? Ĉu pri la Plena Analiza Gramatiko 
de Kalocsay kaj Waringhien? Ne, la trunko mem ne res- 
pondecas pri la fruktoj. Ilin donacas al vi la plej elsta- 
raj branĉoj. Tamen la arbo jes respondecas pri ili. La 
Akademio trunke, trankvile tenas la tutan arbon forta, 
por ke ĉiu arbero sin disvolvu, por ke la floroj floru, la 
fruktoj fruktu. 

La akademianoj persone tre grave rolas en la institucioj, 
kiuj respondecas pri la varbado kaj serioza bakado de 
novaj uzantoj de Esperanto. Pensu pri lernu /; pri eduk- 

ado.net; pri Duolingo; pri lingvaj forumoj en Facebook. 
Vi trovos ĉie amikajn kaj helpemajn akademianojn, ne 
nur nin, sed ankaŭ nin. Denove vi bezonas bildan vor- 
ton por kapti nian esencon. Claude Piron nomis la psi- 
kologiajn kuracistojn ‘feliĉigistoj’, ĉu ne? Simile al tio, 
vi povas diri, ke ni akademianoj estas ‘lingvaj trankvi- 
ligistoj’. 

Kial necesas la trankviligado? Nu, iuj esperantistoj ti- 
mas la petolemon de niaj kanguruoj - la ludemon de 
niaj saltopretaj samideanoj, al kiuj plaĉas efemeraj 
inventaĵoj. Ekzemple, la kanguruoj uzas la vorteton 
na konkurence kun la akuzativo. Evidenta petolaĵo, 
tre verŝajne efemera. Antaŭ kelkaj jardekoj la tiamaj 
kanguruoj ŝatis la prepozicion far, por la signifo fare 
de. Eĉ pli frue ili salte entuziasmis pri la neologisma 
verbo darfi, ili diradis, ĉu mi darfas danci kun vi? - 


volante diri, ĉu mi rajtas danci kun vi. Malmultaj inter 
vi memoras pri tiu neologismo darfi, ĉu ne? Mi vetas, 
ke baldaŭ trafos similan sorton la kangurua prepozicio 
far. Estas tro riske, ke mi negative parolu pri na. Mi ne 
volas, ke TEJO ekskomuniku min. Sed mi ja volas diri 
al la malkanguruoj inter vi: estu trankvilaj. Ne timu. 
Troviĝas Akademio, kiu beneme ridetas pri la rajto de 
la kanguruoj efemere petoli. Nia tmnko staras fortike 
stabila, por ke petolantoj povu lude salti ĉirkaŭ la arbo. 
Pli bone kanguruoj, ol krokodiloj, se vi demandas min. 
Vivu la trunko, vivu la arbo, manĝu kun ĝojo ĝiajn 
fmktojn, prosperu Esperanto! 

Renato Corsetti 


Kelkaj mallongigitaj biografietoj de eksterlandaj esperantistoj en 

Nederlanda Hindio 


Jan Frederik Lambert Lumaye Schuld (2/9/1897, Tjilat- 
jap - 12/4/1975, Zwolle) 

Jan Lumaye Schuld naskiĝis en Meza Javo kaj iĝis instruis- 
to. De 1932 ĝis 1938 li kaj la edzino Johanna Petronella van 
Gurp kune estris sukcesan neŭtralan lemejon en Batoe, kie 
li ekde 1935 instruis Esperanton. En 1938, li edziĝis kun 
Eline Hannie Jansen, kaj ekloĝis en Prigen apud Soerabaja. 
En tiu periodo li verkis artikolserion por la gazeto Soeraba- 
ja-Post, iĝis membro de la ekzamenkomisiono kaj delegito 
por IEL kaj propagandis kaj instruis Esperanton en Soera- 
baja kaj ĉirkaŭaĵo. Ĉe la ekmilito li iĝis soldato, sed tuj la 
9-an de marto estis kaptita de la japanoj en Garoet. Li estis 
transportita al Tajlando, kie li supozeble kiel multaj aliaj es- 
tis devigata labori ĉe la fervojoj inter Tajlando kaj Birmao. 
La 30-an de aŭgusto 1945 li estis transdonita al la alianca- 
noj. Post la milito li refoje loĝis en Soerabaja kaj laboris kiel 
MULO-instruisto, edziĝis trian fojon kaj en 1950 la familio 
elmigris al Nederlando. 

Ludovicus Johannes Schoutens kaj M.G. van Lamme- 
ren (19/6/1908, Zeist - ??, ??) (??-??) 

L.J. Schoutens kaj M.G. Lammeren jam estis aktivaj es- 
perantistoj en Nederlando, kvankam ne jam kiel geedzoj. 
Antaŭ ol iri al Nederlanda Hindio ili ambaŭ instruis ĉe la 
katolikaj esperantistoj de Amsterdamo. Ankaŭ profesie ili 
estis instruistoj. Post la geedziĝo ili iris al Nederlanda Hin- 
dio kaj survoje li prelegis en Parizo kaj Liono. En septem- 
bro 1933 ili alvenis en Malang kaj komencis agadi tie. Poste 
ili ankaŭ aktivis en aliaj urboj, interalie rilate al ekzamenoj. 
En la monatoj antaŭ la dua mondmilito li iĝis serĝento kaj 
baldaŭ post la japana transpreno de la lando, la 10-an de 
marto 1942 estis kaptita. La 15-an de augusto 1942 li estis 


registrita en iu intemulejo en Javo, kaj la 7-an de novem- 
bro 1943 translokita al Singapuro. Li travivis kaj estis trans- 
donita al la aliancanoj 2-an de novembro 1945. Lia edzino 
ankoraŭ iris al la UK en Aŭgsburgo en 1985. 

Jacobus Hendricus Antonius Sens (ĉ. 1887, ‘s Graven- 
hage - ??) 

J.H.A. Sens en 1922 certe jam estis en Javo. Li laboris en la 
sekdokoj de la haveno por la Droogdokmaatschappij „Soera- 
baja“. En la haveno li per afiŝeto sciigis al la pasaĝeroj de 
alvenantaj ŝipoj en Soerabaja, ke oni parolas Esperanton tie. 
En la sekva jardeko li estis aktiva en Soerabaja, interalie hel- 
pante per la redaktado de la propagandofolieto Esperanto 
kaj instruante (en 1927 kaj 1933). Komence de 1937 li real- 
venis, verŝajne por ĉiam, en Nederlando. Li verkis kelkajn 
rakontojn pri siaj impresoj pri Nederlanda Hindio en inter- 
naciaj Esperanto-revuoj. La unuan tagon de la germana en- 
vado enNederlando, lia edzino C.J. Emans mortis. Du jarojn 
poste li reedziĝis kun Elisabeth Marchi. 

Jan van Hinte & Elisabeth Susanna van Hinte-Zandvliet 
(Groningen, 22/3/1896 - Sint-Kruis, 18/4/1983; ĉ. 1899 - 
26/8/1983) 

Ĉi tiu nederlanda paro geedziĝis la 5-an de majo 1920 en 
Amsterdamo kaj mallonge poste foriris al Nederlanda Hin- 
dio. Ili estis pacaktivuloj: en 1937 Jan estis la gvidanto de 
la Nederland-Hindia Pac-Ekspozicio, kiu partoprenis la Tut- 
Pacifikna Pac-Ekspozicion en Nagoya, Japanio. Li kaj la 
edzino renkontis plurajn esperantistojn en Japanio. Jan pri 
tio sendis raporteton al Nia Organo, kiu menciis ke li ankaŭ 
estas membro de la Nederlandindia Societo Esperantista La 
Estonteco Estas Nia. Meze de 1939 Elisabeth iĝis delegito 
por IEL en Blitar kaj tie ankaŭ gvidis Esperanto-kurson. En 

Jen denove poemo de Xu DAORONĉ (1940-2014) el "Fabloj de Ikso" (Ikso estis la plumnomo de tiu ĉina 
aŭtoro). Li laboris kiel redaktoro, eseisto kaj tradukisto. Lia eseo "Kiom da ĉina en Esperanto?" aperis ĉe 
UEA en la esearo Interlingvo inter lingvoj (2015). 


NUR TI6RO 

1 Trijaran knabon olda bonz' adoptis 
kaj ene de monttemplo strikte voktis. 
Post dekkelkjara izolad' de I' mondo, 
malsupren iris ambau de la monto. 

5 La knab' nek kokon nek anason konis, 
klarigojn tre detalajn tiu donis. 

Nun preterpasis bela junulino. 

"Kio do estas tio?" en fascino 
la eta bonzo miris kaj scivolis. 

10 "Tio nomiĝas tigro, hejl", parolis 
tiu por ke I' budaiĝinta knabo 
ne havu deziremon per ekfrapo 
al ĉi mortema mondo kaj minacis: 

"ĝi homojn ŝiris, voris kaj eĉ ŝmacis 
15 ĉe mordfrakas' de ostoj, sen elvomo !" 
La bonzet' kapjesis pro I' aksiomo. 

En templon reveninte elĉerpite, 
demandis lin la olda plenkonfide: 

"Kio do plej profundevin impresas?" 

20 "Nur tigro I ĉin mi ĉiam ne forgesas !" 


ALLEEN EEN TIJ&ER 

Een oude bonze adopteerde een driejarig knaapje 
en leidde (het) strikt op in een bergtempel. 

Na meer dan tien jaren afzondering van de wereld, 
stapten beiden van de berg af. 

Het knaapje kende noch haan noch eend, 
hee\ gedetailleerde uitleg gaf deze (monnik). 

Nu kwam een mooi meisje voorbij. 

"Wat is dat?" gefascineerd 

verwonderde en vroeg de kleine bonze zich af. 

"ŭat heet 'n tijger, hoor", sprak 
deze opdat de boeddha-wordende jongen 
door een schok geen verlangen zou hebben 
naar deze vergankelijke wereld en bedreigde: 

“hij verscheurde mensen, verslond ze en smakte zelfs 
bij het verbrijzelen van gebeente, zonder te braken I" 
Het bonsje bevestigde met 'n knik het axioma. 

In de tempel uitgeput teruggekomen, 
vroeg de oude hem ze/fverzekerd: 

“Wat dus heeft het diepst indruk op je gemaakt?" 
“Alleen de tijger! ŭie vergeet ik nooit!" 


NB. Iuj legantoj versajne opinios, ke niaj nederlandaj tradukaĵoj estas tro multnombraj, sed ĉi lastaj 
espereble utile helpos komencantojn kaj legantojn, kiuj ŝatus pli aktive ekzerciĝi en la lingvo). 


PRI LA POEMO 
La titolo. Nur tigro 

tigro = ? 

rabobesto° f lava kun vertikalaj malbelaj roofdier 
strioj (PIV). 

Jen simplega duvorta anonco, sed kia universo 
malfermiĝas! Pri kio do tiu dusilaba vorteto 'tigro' 
pensigas vin? 

Unuavide ĝi sugestas teruran f orton, 
aldone°: minacan faŭkon°. daarbij; muii 

Kion alif lanke la tuta titolo povas sugesti? 

Eble temas pri ia disreviĝo°, ĉar teleurstelling 

estas nenio alia, nenia alia besto? 

Verso 1. Trijaran knabon olda bonz' adoptis 
Kio estas bonzo? 

Budhana pastro°, lamao°. priester; lama 

Budhano estas ... adepto de budhismo. 

Kio estas 'adopti infanon'? 

Laŭ PIV: alpreni, per oficiala laŭleĝa akto, iun... 
kiel sian propran f ilon aŭ f ilinon. 

Ĉu ne jen stranga iniciativo, ke olda bonzo adoptus 
tiom junan infaneton°? kieuter 

Vere stranga certe por ni, sed... 
tiutempe kaj tiulande? 


Ekzemple, en Tibeto, estis kutimo, ke el ĉiu familio 

A 

knabo iris vivi en monahejo de la medio°, omgeving 

A 

ĉe maljuna monaho. Tie li ricevis 
instrukciojn° en la instruoj° de la Budho. onderrichtleer 
Ni povus vidi tion kiel ia adopto. Laŭ nia informo 
tamen temas pri junuloj inter ses kaj dekdu jaroj. 

En la poemo temas pri trijara knabeto kaj pri templo, 

/s 

ne pri monahejo. 

Verŝajne temas pri kia infano? 

Probable forlasita aŭ eble el tre malriĉa familio? 
(Eble de la bonzo mem? Ŝŝŝtl). 

Verso 2, kaj ene de monttemplo strikte voktis. 
monto = ? 

granda natura amaso de roko kaj tero, kiu 
altiĝas super la nivelo de la ĉirkaŭanta° nabijgelegen 
grundo je pluraj centoj da metroj (PIV). 

Kion sugestas la detalo 'monttemplo'? 

La bonzo kaj la infaneto estas ne nur tute solaj 
sed krome tute izolitaj, ege 

malproksimaj° de iaj° venvijderd; een of ander soort 

aliuloj. 
vokti = ? 

kontroli, supergardi. 

Kial la bonzo estas tiom severa, rigora, strikta? 



Verŝajne (afl pref ere): tutcerte, la bonzo esperas, 
ke la bebo iam iĝos tiom strikta kiom li mem estas. 
Kion tio revelas 0 pri la bonzo? openbaren 

Ke li ege fieriĝas kaj kontentiĝas pri... 
sia propra stato kaj ke li esperas iam transdoni 
tion al la juna infano. 

Ĉu ne io alia povus instigi 0 lin al tia aansporen 

edukado de knabo? 

Eble li krome° ĝojas, ke li trovis bovendien 

kompaniulon 0 por sia tiom izolita vivo. Sed ni kompaan 
ne volas insinui, ke lia vivmaniero iom deprimas lin. 

Verso.j 3-4. Post dekkelkjara izolad' de I' mondo, 
malsupren iris ambafl de la monto. 
Kiomlonga izolado? 

Inter dekunu kaj deknaŭ jaroj. 

Kiel fakte ili sukcesis vivi tiom longe en totala 
izolado? 

Supozeble 0 oni emas° kredi, ke vermoedelijk; geneigd zijn 
bonzoj kapablas fari ion ajn ? 

Kiomaĝaj ili tiam povas esti? 

La infano eble estas plimalpli dekkvinjara kaj 
la olda bonzo verŝajne ege aĝa, maljunega 0 . stokoud 

Rimarketo pri la rimado de la versoj: 

Ege bela! Oni preskaŭ ŝvebas 0 al la zweven 

kulmino° de ĉia rimado. toppunt 

Versoj 5-6, La knab' nek kokon nek anason konis. 
. klarigojn tre detalajn tiu donis. 

Kiajn detalojn ekzemple la bonzo kapablis doni? 

Kie ili vivas, kion ili manĝas, kio utilas por la homo... 
Kiel eblas, ke la bonzo konas tiujn detalojn? 

Jen eble rememorigoj el sia antaŭa vivo, kiam li ne 
jam vivis sur sia monto. 

Kial la bonzo penus° doni tiom da detaloj? moeite doen 
Tio eble rivelas 0 lian ĝojon, fieron pri ... openbaart 
sia vivosperto 0 . levenservaring 

Verso.j 7-9. Nun preterpasis bela junulino. 

"Kio do estas tio?" en fascino 
la eta bonzo miris kaj scivolis. 

Kial la eta bonzo ne demandas tutsimple: 

"Kiu estas tiu?" 

La surprizo estas verŝajne tiom forta, ke li uzas 
la nefltralan formon 'tio', kvazaŭ pro la suprizo 
li forgesus ... ke temas pri persono. 

Ĉu fascino povas havi tiom fortan influon? 

Kio fakte estas tiu fascino? 
eStaS nereziStebla allogo°, ravo°. aanlokking, verrukking 
(Kp. ndl. aanlokkelijk kaj fr. etre ravi ) 
Laŭvortare, fascino estas: 

"senigo° je Ĉia povo° de beroving; macht 


forkuro° aŭ kontraŭstaro 0 per weglopen; verzetten 
intense f iksita° rigardado 0 . star; aanstaren 

Per kia viro virinoj estas ofte fascinataj? 

Inverse, kia virino plej ofte fascinas virojn? 

Ĉiu certe havas sian propran opinion tiurilate. 

Kaj vi persone, kara legant(in)o? Kiuj personoj 
fascinas vin plej? 

(jen momento da silento kaj da profunda 
introspektado). 

Verso.j 10-13, “Tio nomiĝas tigro, hejl", parolis 
tiu por ke I' budaiĝinta knabo 
ne havu deziremon per ekfrapo 
al ĉi mortema mondo kaj minacis: 
hej 

Kion povas esprimi tiu ekkrio° ? uitroep 

Tutverŝajne jam averton 0 pri ebla waarschuwing 

danĝero? 

Aŭ eble krome: por funde° impresi la grondig 

memoron de la infano kaj firme° encerbigi, stevig 
enkapigi, enplanti, gravuri la averton? 
budaiĝintŭ een Boeddha geworden zijn 

Li jam atingis la plej altan gradon de saĝo° wijsheid 

kaj sciado°, la nirvanon. kennis 

Kial tiu knabo estas tia? 

Ĉiukaze la celo de la studado de la instruoj estas 
atingi klarvidadon 0 . Ĉu la knabo estas verlichting 
jam preta? Ni atendu la sekvon! 

(Eble iuj legantoj pensos, ke la infano povus tute ne 
intenci 0 budaiĝi, sed tio estus vere tro van plan zijn 
progresema 0 en tiaj circonstancoj!) vooruitstrevend 
Ĉu la bonzo intence 0 favoris tiun evoluon ? opzettelijk 
Tre verŝajne, eĉ certe. Laŭ ties persona 
konvinko 0 , tia inf luo certe povas esti overtuiging 
nur laŭdinda 0 ago°. lovenswaardig; daad 

Por krome° ne paroli pri la ĝenerala bovendien 

emo° ĉe homoj, transdoni al la infanoj tion, neiging 
kion ili mem aprezas”. waarderen 

Verso 14, “ĝi homojn ŝiris, voris kaj eĉ ŝmacis 
siri = ? 

perforte apartigi partojn de objekto per tirado, 
ekzemple ŝiri paperon (PIV). 

Kion ni imagu per 'homojn ŝiri'? 

Oni facile imaĝas en tiu verso teruran beston 
vorantan sian predon°. prooi 

Pri kiu besto povus ekzemple temi°? gaanover 

precipe 0 pri tigro, leono, leopardo 0 vooral; /uipaard 
hieno°, pantero, Ŝakalo°... hyena; jakhals 

vori = ? 

krude manĝi, ŝirante per la dentoj, speciale se 
paroli pri bestoj (PIV). 

Kion ŝmaci ef ektive° signifas? in feite 




fari bruon de suĉado 0 (PIV). zuigen 

Kiam iuj emas aŭ ne povas eviti ŝmaci? 

Por montri sian plezuron kaj entuziasmon ĉe 
tre alloga 0 manĝado au eĉ nur aantrekkelijk 

ĉe la ideo al tio. 

(bedaŭrinde ankaŭ en kazo de... malbona dentaro?) 
Kian impreson povas tia ŝmacado doni al eventualaj 
Ĉeestantoj 0 ? aanwezigen 

Kompreneble ĉu bonan ĉu malbonan impreson, tute 
depende de persona emo° aŭ stato. neiging 

Iakaze° tia ŝmacado povas esprimi in een geval 

ion bonan, nome... aprezon 0 de la waardering 

manĝado, aliakaze ĝi povas male° esprimi. integendeel 

surprizon kaj dubon°. twijfei 

ŝiris, voris, ŝmacis 

Notindas la fonetika valoro de tiuj tri vortoj. Tiuj 
vortoj estas klare son-imitaj° kianknabootsend 

(onomatopeoj). Ili klare sugestas la bruojn de tiuj 
agoj. Tiuj vortoj estas ege esprimivaj 0 . uitdrukkingsvol 

Kiu sono estas onomatopea en 'ŝiri'? 

La silaboj ‘ŝi’ kaj 'ri' bone sugestas la bruon, kiun 
tia ago okazigas. Sufiĉas prononci laŭte la vorton 
por tion audi. 

Kial ankaŭ ‘vori’ bone sugestas sian signifon? 

La unua silabo jam bone malfermas la buŝon por 
ekmanĝi kaj la sono -o- esprimas klare la deziron 
de la VOranto. (Kp. france 'devorer') 

Ankaŭ la vorto 'ŝmacis' fonetike impresas. Kial? 

Eble ne tiom ĉe la legado, sed multe pli ĉe la 
aŭdado, ĉar fonetike ĝi estas ege esprimplena 
aŭdigante la koncernajn bruojn. 

Kiuj du literoj 0 plej bone sugestas tion? letter 

La unuaj du. Sufiĉas observi speciale la lipojn dum 
la prononcado de la grupo 'ŝm' por kompreni tioni 

Aliaj ekzemploj de onomatopeoj? 
zumi, kokeriko, knali, plaŭ! ŝi plonĝis en la akvon! 
Jen efektive 0 la bruojn de tiuj agoj. inderdaad 

Verso 15, ĉe mordfrakas' de ostoj, sen elvomo !" 
f rakasi = ? 

perforte kaj brue disrompi, dispecigi (PIV). 

Kio estas mordfrakaso? (ne'mortfrakaso'1) 
f rakaso kaŭzita de la... mordado 0 . bijten 

Kiun ndl. radikon oni povas rekoni en la vorto frakaso? 

la ndl. breken /brak . 

Kiel ni reagas ĉe tia f rakaso? 

Ni tuj ektimas 0 kiam ni manĝante geaiarmeerd zijn 
aŭdas tian teruran bruon. 
osto = ? 

elemento de la skeleto de vertebruloj 0 . gewervelden 


Verso 16. La bonzet' kapjesis pro I' aksiomo. 
kapjesi = ? 

diri 'jes' per la kapo. (Same: kapnei I). 

pro 1'aksiomo = ? 

kaŭze de aksiomo, aserto°, rigardata bewering 
kiel evidenta per si mem aŭ ĝenerale akceptata. 

Verso.j 17-18, En templon reveninte elĉerpite, 
demandis lin la olda plenkonfide: 

elĉerpite 

ĉerpi putten, scheppen', elĉerpi uitputten 
elĉerpite uitgeput zijnde 

kp. mensa elĉerpiĝo burn out 
Cu oni revenas elĉerpita aŭ elĉerpite? 

En 'revenas elĉerpite' oni povus kompreni, ke li 
revenis estante en elĉerpita maniero, kvankam... 

Eble pro la rimo? 

Kiam oni demandas ion plenkonfide ? 

Kiam pri la respondo oni estas tute certa. 

Verso.j 19-20. Kio do plej profunde vin impresas? 

Nur tigro I ŝin mi ĉiam ne forgesas. 

Ĉu la demandinto supozeble atendis tian respondon? 
La bonzo certe atendis alispecan 0 andersoortig 

respondon! Jam de multaj jaroj en sia templo li 
faris sian eblon°, por ke la knabo ne zijn best doen 
havu profanajn 0 dezirojn, por ke li atingu wereldse 
la klarvidadon. 

Kial 'forgesas' kaj ne 'forgesos'? 

Eble pro la rimo? 

Aŭ eble: 'ĉiam ne' en la senso de 'neniam'? 

Amuza kromekzerceto: flue retraduki la donitajn 
nederlandajn tradukaĵojn I 

PLIE PRIIUJ VORTOJ EL LA POEMO 
l.Esprimoi pri monto (verso 2) 

Z.: Monto gravediĝis° ( muso° zwanger worden; muis 

naskiĝis. 

De berg heeft een muis gebaard. 

Z: Inter faro kaj rakonto staras meze° midden 
granda monto. 

Het is gemakkelijker gezegd dan gedaan. 

Z: Promesi orajn montojn. 

Gouden bergen beloven. 


2.Esprimoj pri osto (verso 15) 

Z: Por malfrua gasto restas nur ... osto. 

Voor de /aatkomer blijft niets meer over. 

Alivorte: Oni atentu, ke oni ne ... 

malfruiĝu 0 ! telaatzijn 

Ĉu jen kutimo pri la lasta alveninto? 

Hm... Ni ne ĝeneraligu 0 ! veralgemenen 

Jen alia plendo° pri ia osto: klacht 



Z: Li havis viandon, mi havis nur oston - 
li havis la ĝuon, mi pagis la kostojn. 

Hij heeft de lusten, ik draag de lasten. 

Jen figura esprimo por diri ke la unua? kaj la dua? 

La unua prenis aŭ ricevis la bonan parton kaj la dua 
ricevis nur restaĵon. 

Z: G\ fariĝis° por mi osto en la gorĝo. worden 

Het blijft in de keel steken. 

Temas pri io, kio estas tre malfacile akceptebla, do 
ĝenaĵo° ne eliminebla°. hindernis; uitschakelbaar 

Z: Jen estas li proprakorpe kun karno° kaj viees 
ostoj. 

Tie li estas proprapersone, oni povas vidi lin kiel li 
vere estas. 

Jenstranga esprimo: Esti malsekigita ĝis la ostoj. 
Kiel tio eblus? 

Pro forta pluvo oni povas malsekiĝi tiom, ke oni 
havas la impreson, ke la pluvo ne nur penetris tra la 
vestaĵo, sed ankaŭ tra la haŭto° kaj la karno. huid 
Tiam oni estas vere ĝis la ostoj malsekigita. Malpli 
draste: oni estas malsekega 0 . druipnat 

Li ne faros maljunajn ostojn. =? 

Li neniam iĝos maljuna, aĝa. Li f rutempe mortos. 
Ĝisosta = ? tot op het bot 

alidir(it)e° ne nur laŭ ekstera andersgezegd 

aspekto sed profunde konvinkita. Serce° schertsend 
dirite: severe" fidela al tiu ideo ! streng 

Persona demando al la leganto: Cu vi iam fariĝos 
ĝisosta esperantisto, aŭ nur diletanto? 

3,Jen aksiomo.i pri 'kapo' (verso 16) 

Z: Havi iom da vaporo 0 en la kapo. stoom 

Beneveld zijn. 

Esti ebrieta°. een beetje dronken 

Z: Kapoj diferencas, kranioj° egalas. schedel 

In de dood is iedereen gelijk. 

Vivantaj homoj estas malsamaj, post la morto ili 
aspektas samaj. Alivorte: vivantoj estas apartaj, 
mortintoj° ne. de doden 

Z: Kiu kapon posedas, kombilon° jam trovos. kam 

Voor elk probleem is er een oplossing. 

Oni trovas facile necesaĵon. 

Z: Li ne havas kapon de ministro. 

Li ne estas tre lerta°. bekwaam 

Z: Pro kapo malsaĝa° suferas kruroj. onverstandig 
Seoni havas malbonan memoron, oni devas kuri pli 
ol unufoje. 

Z: Ciu sin direktas, kiel la kap' al li diktas. 

/s 

Ciu agas laŭ sia propra ideo. 

Dirinda kiakaze? 

Kiam ĉies° opinioj malsamas. ieders 

Z: Kiom da kapoj, tiom da opinioj. 

Zovee! hoofden, zoveel zinnen. 


4,Li demandis lin (verso 18) 

Atentu: 

demandi = vragen om te weten, bevragen, ondervragen 

en Eo: transitiva verbo: oni demandas iun pri io 
same: demandi iun kie, kial, kiu, ĉu, pri... 
nederlande: dativo: ' (aan) iemand ' (iets vragen om 
te weten). 

Ekzemploj: 

Mi vin demandos kaj vi sciigu° al mi! moet laten weten 
Li demandaS min, kie mi eStaS. Hij vraagt me waar ik ben. 

Li demandaS sin kial. Hij vraagt zich af waarom. 

Z: Ne demandu scienculon, demandu spertulon. 
Facile kompreneblas, ke scienculo povas havi ege 
multe da teoria scio sed ne havi multe da praktika 
Spert0°. ervaring 

Z: Li demandis ŝin, kion ŝi faras tute sola. 

peti = vragen (om te krijgen) 
peti iun doni ion iemand vragen om iets te geven 
Li petas kvin eurojn de mi hij vraagt me vijf euro 
Oni petas la permeson demandi ion. 

Do: 

oni petas permeson, helpon, konsilon ktp. 

TRADUKEKZERCOJ. 

Antaŭa. 

1) La vero ekzistas. Nur mensogoj estas 
eltrovitaj/elpensitaj/inventitaj. 

2) Estas malfacile kredebla, ke iu diras la veron, 
kiam vi scias, se vi estus en lia situacio, ke li dirus 
mensogon. 

3) La plej grava kion oni povas fari, estas diri la 
veron. Miakaze tio ne ĝenas, ĉar/pro tio ke, en mia 
kazo oni tutmaniere ne kredas min serioza. 

4) Estas terure por iu, malkovri, ke li dum sia tuta 
vivo parolis nur la veron. 

Nova. 

1) De 'Aziatische tijgers' zijn o.a. de snelgroeiende, 
agressieve economie van China. 

2) De afsluiting van de wereld maakt het hart niet 
beter. 

3) Ervaring is de wijsheid der dwazen. Domme 
mensen leren er pas iets van, wanneer ze het 
ondervinden. 

4) Lege hoofden hebben domme gedachten. 

5) Het mooiste meisje kan niet meer geven dan ze 
heeft. 

6) Wees nooit te vlug om iemand te vertrouwen. 

7) Alvorens vol vertrouwen te antwoorden, denk 
driemaal na. 

8) Hij kreeg de bons. Hij werd afgewezen. 


E. Van Damme 



la unua duono de 1940 ŝi gvidis kurson en Batavia. En majo 
1940 E.S. van Elinte-Zandvliet, tiam sekretario de la Vrouwen 
Wereld-Unie (Virina Mond-Unuiĝo), parolis dum packunve- 
no de tiu unuiĝo kaj la P.I.P.B. (enlanda virino-unuiĝo). La 
tradukinto al la malaja estis Chailan Sjamsoe Rangkajo Datoe 
Toemenggoeng, tiam prezidanto de P.I.P.B. Povus eventuale 
esti do, ke tiam Datoe Toemenggoeng eksciis pri Esperanto. 
En decembro 1940 Elisabeth sukcese partoprenis B-ekzame- 
non en Bandoeng. Dum la milito ili ambaŭ estis en japanaj 
intemulejoj, sed travivis kaj en aprilo 1946 ili revojaĝis al 
Nederlando. Ankaŭ tie ili daŭrigis la pac-agadon. Post 1950, 
kaj precipe post 1955 Jan van Hinte multe aktivis en loka 
arkeologa kaj historia agado en Aardenburg kaj Sint-Kruis 
en Zelanda Flandrio. 

Heidi Goes 


Kiu lume belas en mal-helo, 
kiu forte belas en la ŝtormo, 
kiu pie belas en Ŝeolo, 
kiu kare belas en mal-varmo, 

kiu kaŝe belas en la kelo? 

Frans Cobben 



Malvo sin prezentas 

A 

Malvo estas la Esperanto-horo, kiu apartenas al la Esperanto-klubo dc Alkmaar. Jam dum 29 jaroj! En 1988 ok- 
azis la Universala Kongreso en Rotterdam, kaj la Klubo de Alkmaro organizis la postkongreson en Alkmaro. La 
membroj faris ĉiajn programerojn, kiel: teatraĵojn, ekskursojn, kaj kantadon de memtradukitaj kantoj, ktp. Hans 
ten Hagen puŝis siajn lernantojn por partopreni en la ĥoro. E1 la kantgrupo kreskis Malvo, la ĥoro kiu prizorgos la 
programon post la paŭzo. Ilia repertuaro konsistas el multaj tradukitaj kantoj el la tuta mondo, sed ankaŭ kelkaj 
originalaj Esperanto-kantoj. Estas miksaĵo de popolkantoj kaj kantoj el la pli serioza, klasika repertuaro, unu, du, 
tri aŭ kvarvoĉaj. Dum la lastaj jaroj ili de tempo al tempo tradukas konatajn modernajn (aŭ pli malmodernajn) 
furorkantojn, kiel okupo dum iliaj klubkunvenoj. Tiel estiĝis listeto de kune kanteblaj kantoj, de i.a.: The Beatles, 
Herman van Veen, kaj Simon kaj Garfunkel. La gmpo konsistas el 12 gekantemuloj. 


Kiu povas kanti, kunkantu! 


Marijke Lathomvers 

INVITOJ 


1] La 16-a NR ĉi-jarfine okazos de la 27-a de decembro 2017 ĝis 3-a de januaro 2018, 

merkredo ĝis merkredo en Saarbrŭcken, samtempe kaj samloke kun la 9-a NIS, la programo por junuloj. 

NR do denove estos tuj apud Francio, kion certe bonvenigos aparte la francoj :) ja fakte Saarbrŭcken estas 
landlima urbo... Ankaŭ suda Germanio kaj Svislando denove proksimos. 

Ni esperas, ke multaj el vi eluzos la fakton, ke ekzemple la trajna distanco inter Parizo kaj Saarbrŭcken estas 
malpli ol du horoj... 

Aliĝis intertempe jam dudeko da homoj el kvar landoj. 
http://www.esperantoland.org/nr/partoprenantoi nrlĉ.php 

Internacia etoso, prelegoj, kursoj, koncertoj, ekskursoj... 

Multaj kaŭzoj por veni kaj reveni al NR/NIS... :-) 

Ĉu vi ŝatos festi kun ni novjare en internacia rondo? 

Do venu al la venonta NR! 

Ĉion bonan al vi, belan someron 
kaj esperinde ĝis revido dum NR/NIS. 

por la organiza teamo de NR/NIS: Lu VVunsch-Rolshoven EsperantoLand 

http://www.esperanto.land 

2] Esperanto Nederland, NEJ kaj IEI invitas vin al la Zamenhoffesto 
Ne forgesu la daton: 28a de oktobro 2017! 


Programo: 

10.30 -11.00 Akcepto kaj bonvenigo 
11.00 -11.45 Prelego de dr. Federico Gobbo, (Zamenhofa 

filozofio, t.e. Hilelismo kaj Homaranismo en la 21-a jarcento) 

11.45 -12.00 Prezento de novaj mediaj eblecoj (Amikumu, k.s.) 

12.00-13.00 Lunĉo 

13.00 -13.45 Prelego de dr. Christoph Klawe (Zamenhof kaj pensoj pri Eŭropo) 

13.45 -14.00 Prezento de Ed Borsboom pri sia verko: Kie miozotas memor 
14.00 -14.30 Paŭzo 

14.30 -16.30 Koncerto de Kajto-Kvarope. 

18.00 Bufedo en partycentrum Floor por tiuj kiuj mendis 

Post la bufedo, Halovena balo organizita de NEJ en De Goudsberg. 

Krom la bufeda manĝo (€ 22,50) la programo estas senpaga. 

SED: partoprenantoj ,membroj, familianoj kaj interesitoj, nepre anoncu sin ĉe Andries Hovinga (06- 
28916262 aŭ andries.hovinga@tiscali.nl ) ĝis la 18a de oktobro. 

Se vi deziras partopreni la bufedan manĝon bv. pagi € 22,50 al Esperanto Nederland, (NL10 TRIO 0786 
8441 67 ) menciante Zamenhoffesto Lunteren. 

La taga programo okazos en Party Centrum Floor, Dorpsstraat 36, 6741 AL Lunteren (ĉirkaŭ 300 metroj de la 
stacidomo) 

La halovena balo okazos en De Goudsberg, Hessenweg 85, 6741JP Lunteren. (Eblas tranokti en De Gouds- 
berg) 


2017! 

REVUOJ RICEVITAJ 


Pasintnumere mankis nia rubriko REVUOJ RICEVITAJ. Jen do ĝi denove ! 

La Lanterno Azia 342. 2017-4, aprilo 2017: ĉefe en la Korea: Esperanto ebligas alian vivon - raporto pri 2a 
komuna staĝo de Esperanto-Sarangbang; artikolo de psikologo pri Sonĝo; AEU-bulteno de Andaluza Esperanto- 
Unuiĝo, 17,18, jan-mrt, apr-jun2017: temas ĉefepri nialingvo enTurismo; 76a Hispana Kongreso deEsperanto; 
Uzado de la pronomo ‘ci’; Sennaciulo 1339-1340, 1341-1342: jan-feb, mrt-apr 2017: Jes al la tutmondiĝo ... 
de la solidareco ; la kontribuo de Justa Komerco kiel ponto inter homoj tra la tuta mondo; Fidel Castro Ruz - li 
mortis 90jara; Klimatŝanĝo kaj kapitalismo; 600 mil japanoj estis retenitaj en Siberio; Raymond Queneau - la 
tempo kaj la lingvo; Nova Irlanda Esperantisto 140: maj-jun 2017: Esperanto ĉe la pola parlamento; Norvega 
Esperantisto 2/2017, 3/2017: Skandinava renkontiĝo enŝipa?; Amikumu realiĝas; jarraporto; Agrabla landa kon- 
greso; Blinduloj kaj Esperanto en Norvegio; Kontakto 277(2017:1), 278(2017:2): Jonny M, voĉo de la nova 
generacio! mojosa, malaĉa, fekbona ...; La Cirila Alfabeto - kun rakonto en Esperanto en tiu alfabeto por ekzerci 
vian legkapablon; Amara gusto de Cokoloado (pri la fama filmo); Genro kaj cisgenra normigo; Esperanto de 
UEA 1313, 1314, 1315: majo, junio, jul-aŭg 2017: ĉiu jam havas, kompreneble; La KancerKliniko 162: apr- 
maj-jun 2017: Trump pensigas nin kun konstemo pri la «bona malnova tempo» de Bush; Pri fiparoloj; La kuriero 
de 1’ reĝino, nuntempa epopeo de Sir’; Disvenkiĝo kie kontraŭargumentado ne ŝanĝos kion ajn aŭ Konstatoj 
pri neakceptebleco de evidentaĵoj - de Lidia Ledon de Silva - pri fadeno en facebook-lingva konsultejo; pluraj 
poemoj legindaj; Horizon-taal 285, 286: maj-jun, jul-aŭg 2017: Esperanto voor «gewone» mensen; taal als troef 
en taal als barriere; avocado, advocaat en advocaten; Bridge of Words, recenzo; Kongreso de Esperanto en Edin- 
burgo; Muziek over Friesland: hoe muziek de taal een duwtje kan geven; Clubnieuws; La Revuo Orienta 1140, 
1141, 1142, 1143: mrt, apr, maj, jun 2017: ĉefe en la japana lingvo; Mia vivo en Esperantujo/1+2 Aleksander 
Korĵenkov; Esperanto en Jokohamo; Esperanto aktuell 2017/2, 2017/3: Kolekto por Planlingvoj kaj Esperan- 
tomuzeo de la Aŭstria Nacia Biblioteko: rekorda nombro de vizitantoj kaj novaj retaj servoj; du paĝoj pri Stelo- 
moneroj; Medienecho; Sennacieca Revuo 144-145, 2016-17: Nikolao Gudskov - Sciencaj revolucioj; Antonio 
Marco Botella - La poeto de la intimismaj 
kolokvoj - pri Antonio Machado; Gemil Ksus - Kian 
lingvon uzu la progresemuloj? - pri propraj nomoj; 

Chris Gray - Adorantoj de mortinta skoto - pri Adam 
Smith; La Sago; SAT-Amikara Gazeto 115, 116, 
maj-jun, jul-aŭg 2017: Finan ve(n)kon celas ... 
ankaŭ veganoj; Naciismo kaj Esperanto. 


TSSCSSS» 

Deels op basis van inzendmgen varUe 
zers, deel eigengemaakte Ujstjes. Hie 
een lijstje met ‘vieze vvoorden m net Es 
peranto, een zogenoemde kunsttaal die 
aan het eind van de negentiende eeuw 
werd ontvvikkeld door L. Zamenhof. Hij 
publiceerde zelf geen vulgaire woorden, 
maar Esperantosprekers is niets mense- 
lijks vreemd, dus ze ontstonden toch. 

Een kleine greep. Voor ‘penis’; aspergilo, 
banano,fluto, periskopo, pipo, pistolo, 
priapo, revolvero en torpedo. Voor ‘vagi- 
na’: grofo, kanalo, kaverno, nesto en plej 
sekreta centro. En voor ‘coitus bedrijven’ 
onder andere: ascendi,gekui, kopuli en 
voor ‘masturberen’ onder meer melki en 
tubsvingi. Meer taallijstjes welkom op 

post@ewoudsanders.nl. 

Ewoud Sanders schrijft over taal 
witter: @ewoudsanders 

RAPORTAĴOJ 


Estimata Ans, 

Ruanda esperanto-movado sendas al vin tiun raporton, por doni al vi la bildon de sia atingaĵo kaj plano. 


Vi ja rajtas je tia raporto, ĉar vi ege kontribuis al la redinamigo de esperantistoj per viaj antaŭaj subvencioj kiuj 
ebligis klubojn trejniĝi kaj ellerni multe pli pri esperanto. 

Pludaŭras laboro iniciata de neforgesinda Hans Bakker (Lia animo ripozu pace) 


Amike salutas vin 
Mwambale Matanya 


AGADRAPORTOJ 


Kigalo. Ruanda ĉefurbo 

Kursoj okazas ĝenerale dufoje ĉiusemajne sed dum ekzamenperiodoj unufoje semajne, ĉar kelkaj el esperan- 
tistoj studentas en mezgradaj lernejoj aŭ ĉe la fakultatoj. 

Ekde januaro ni sukcesis varbi ĉirkaŭ sep novaj esperantistoj. La kampanjo kiun ni lanĉis por varbi novamatorojn 
jam fmktdonas. Trideko da personoj dividiĝas en du gmpoj por lerni, unu gmpo matene kaj la alia vespere, laŭ 
tempodisponebleco de kursanoj kaj instmistoj. La vespera gmpo jam faras pli grandan paŝon ol la matena gmpo. 
Ili komprenas pli rapide la lingvon. 

Tamen, ni spertas foje gravajn lingvajn poblemojn, ĉar multaj el niaj esperantaĵoj estas en la franca, dume la ofi- 
cialj kaj laborlingvoj estas la angla kaj la nacia lingvo : la ruanda.Tiun problemon alfrontas precipe matengmpo 
konsistanta plejparte el studentoj, kiuj ne eksciis la francan antaŭe, aliaj venis el Ugando kaj Tanzanio. 

Se ni akiras librojn de esperanto kaj vortarojn esperanto-angla, manda-lingvo, tiam solviĝus tiu defio. 

Notu bone , ke la kurenta manda registaro ŝanĝis la oficialan lingvon, ĝi elpasis el franca al la angla. La nova 
generacio ne bone komprenas la francan, kvankam en lernejoj la franca instmiĝas sed ne kiel deviga studsubjekto. 
Tamen, kursgvidantoj ne ĉiam bezonas traduki al esperanto sed bezonokaze ii tion faras. 

Nyamata Esperanto-klubo (Bugesera Distrikto) : 

Tiuklubo konsistas el lernantoj de mezgrada lernejo «Groupe Scolaire Catholique». La instmisto sinjoro Bonane 
MUNANGA gvidas kurson dum aktivado, oficiale konsentita de la lernejestro. Munanga kiel angla instruisto in- 
stmas esperanton en la «Club Linguistique», unu el diversaj kluboj starantaj en tiu lernejo.La lernejo apartenas al 
katolika eklezio sed subsidua al la registaro.Por repacigi studentojn kaj ebligi ilin kunvivi harmonie, la registaro 
permesas al instmistoj kaj lernantoj iniciati klubojn, tiamaniere naskiĝis le Club linguistique. 

La nombro de lernantoj malstabilas, ĉar finlernantoj, t.e. kiuj trapasas la nacian ekzamenon, tiuj forlasas la klubon 
ĉar ili devas aŭ rehejmeniĝi aŭ iri al la universitato aliloken. Sed kien ajn ili iras, ili daŭre lernas. 

Cyangugu Esperanto-Klubo( Cyangugu -distrikto) 

Tie gvidas kurson sinjoro Deogratias SAHINKUYE. 

La partoprenintoj kurioze sekvis la kursojn kaj ĉiu povis fari belajn frazojn en Esperanto per vortoj kiujn jam ili 
lemis. Tamen, la kvara kaj la naŭa lecionoj ŝajnis kelkiom malfacilaj (la uzado de la akuzativo ĉiuspeca, ĉu almo- 
va aŭ rekta, kvanta). Mi klarigis la almovan akuzativon per la angla, kiu laŭ mia konstato, helpas al komencantoj, 
kompreneble, kiuj regas ankaŭ la anglan pli bone kompreni kiel kaj kiam uzi la gramatikan finaĵon- n. Ankaŭ la 
svahila bone distingas tion kiam ĝi esprimas la almovon. 

Financa rubriko 

a) Enspezo 

Kontribuo de membroj : 

Helpo el s-ro Deogratias 

b) Elspezo: 

Transporto : 52.250 / Telefonado : 12,000 / Kontribuo por pago de gardisto de ADES : 20.000 
Helpo favore al ‘indigents’: 11.000 / Sodo dum kunveno de la komitato : 7.000 
Retumado kaj fotokopiado : 13,120 / Sume . 115, 310 frankoj 

Saldo (a-b) 20, 690 Rwf 


86.300 frankoj(au 101 usd) / Liverado de servo : 44.700 frankoj (au 50 usd) 

: 5.000 frankoi (au 5 usd) / Sume :. 136,000 Rwf au 160 usd 

Inter defioj, kiujn alfrontas la movado, estas la akiro de oficiala agnosko. La akirproceduroj de ĝi longe daŭras 
kaj ĝi estas malfacile akirebla kaj malĉipa. Kiam oni akiras ĝin, tiam oni devas ekraporti al la ŝtatinstancoj pri sia 
agado kaj financo. Ruanda leĝaro estas pli strikta kompare al tiu en najbaraj landoj. Ĉiu organizo aŭ senprofitcela 
organizo kiom ajn eta ĝi estas, regule raportas . 

Defioj : 

- Manko de sufiĉaj libroj / - Manko de jura personeco / - Lupago 

Plano 

Akiri la oficialan agnoskon; Akiri nian propran ejon (la akiro de nia propra lernoĉambro povas redukti 
elspezojn); Aranĝi formadon por kreski la nombron de instruantoj (dank’ al iu anonima organizo, kiu subvenciis 
didaktikajn seminariojn antaŭ tri jaroj, ni sukcesis trovi kvar kromajn bonajn instruistojn). Ni deziras kreskigi 
kvalite kaj kvante ties nombron. 

Strategioi 

- kreiĝis blokita konto en loka esperantistaro jam deponis pli ol 123,500 ruandajn frankojn (nemovebla financo). 
Ni petis/as membraron daŭre plenigi -gin por ke ni eku ĉe ŝtatinstancoj demarŝojn por akiri oficialan rekonon, 
ĝis nun ni havas nur tiun el distrikta nivelo. Necesas 450.250 Rwf. Ni kaptu tiun okazon por peti de bonfaruloj 
subtenon tiucele. 

- Pri libroj, ni petas amikojn helpi nian asocion trovi sufiĉajn esperantaĵojn. Ni aparte tumiĝu al la direktoro de 
centra oficejo de UEA kaj la prezidanto de UEA. Same ni dissendos saman peton al aliaj esperantistoj. 

La lasta komitatkunsido okazis la 3an de julio 2017 en Kigalo 
Malbona novaĵo : estas enkarcerigita nia sekretario, s-ro valens Kayisire 
Farite en Kigalo 

Prezidanto de la Asocio : David Matanya Davi 


NEKROLOGO 


Leen Hordijk 

22 oktobro 1926 -24 junio 2017 

Leen (oficiale Leendert) naskiĝis en Roterdamo. En la jaro 1972 pro televida 
kurso pri Esperanto kolektiĝis ĉe Jan van Keulen, la tiama redaktoro de Dia 
Regno, grupeto ,en kiu ankaŭ Gerrit Berveling partoprenis. Ili ĉiuj loĝis en 
Vlaardingen. Jan enkondukis la kursanojn en la gramatikon kaj praktikon de 
Esperanto kaj prezentis ankaŭ la esperanto-literaturon. Post la fino de la kurso 
daŭrigis kelkaj entuziasmuloj per la traduko en Esperanton el la Nederlanda 
lingvo de libreto ‘La virino en la Judismo”, kiu poste aperis en la serio “Voĉoj 
Rristanaj”de Gerrit. 

Krom membro de KELI kaj KUNE, Leen ankaŭ membriĝis al UEA kaj NEA 
(Nederlanda Esperanto-Asocio). 

Mi konatiĝis kun Leen kaj lia edzino Sietske dum la Ekumena Kongreso en la 
Nederlanda urbeto Dalfsen en la jaro 1981. Kiel membro de la Loka Kongresa 
Komitao li plenumis la kasistan taskon kaj same ankaŭ en la sekva KELI-kongreso de Burgh-Haamstede, de- 
nove en nia lando. Baldaŭ li postsekvis la francan kasiston. 

Leen estis profesia kontisto kaj ankaŭ instmis komercan kontistadon en vespera lernejo. Krome li kontrolis dum 
iom da tempo la financojn de UEA. 

La geedza paro partoprenis en multaj KELI-kaj Ekumenaj Kongresoj. Sietske amoplena zorgis pri lia bonfarto, 
ĉar lia korpaj problemoj daŭre pligrandiĝis. 

La 24-an de junio forpasis la muzikema, sprita,engaĝita patro, avo kaj praavo. Ni perdis entuzias man amikon 
kaj esperantiston. Ni sincere kondolencas Sietske kaj la parencojn. 

Els van Dijk-Kuperus 

Mi dankas Siegfried Krŭger kaj Gerrit Berveling por kelkaj informoj. 

19-a de Aŭgusto 

Internacia Tago de Humaneca Helpo 

https://qoo.q l/SqXP wB 

info@esperanto-info.nl 

